stanford-oval/wikipedia huggingface dataset:
The Body-Hat Syndrome

| The Body-Hat Syndrome Digital Underground |
| --- | --- | --- |

Studioalbumin tiedot
 Julkaistu: 5. lokakuuta 1993
 Formaatti: CD
 Tyylilaji: Rap
 Kesto: 74.47
 Levy-yhtiö: Tommy Boy Records
Digital Underground muut julkaisut
| Sons of the P 1991 | The Body-Hat Syndrome 1993 | Future Rhythm 1996 |
The Body-Hat Syndrome on neljäs albumi rap-ryhmä Digital Undergroundilta.
Kappalelista

"The Return Of The Crazy One"
"Doo Woo You"
"Holly Wanstaho"
"Bran Nu Swetta"
"The Humpty Dance Awards" (mukana 2Pac)
"Body-hats (Part One)"
"Dope-a-delic (Do-u-b-leeve-in-d-flo?"
"Intermission"
"Wussup Wit The Luv"(mukana 2Pac)
"Digital Lover"
"Carry The Way (Along Time)"
"Body-hats (Part Two)"
"Circus Entrance"
"Jerkit Circus"
"Circus Exit (The After-nut)"
"Shake and Bake"
"Body-hats (Part Three)"
"Do Ya Like It Dirty?"
"Bran Nu Sweat This Beat"
"Wheee!"
Telefunken

Telefunken Concertino 6 -putkiradio vuodelta 1955.
Telefunkenin kelanauhureita Yleisradiossa vuonna 1958.
Telefunken Elektroakustik -yhtiön mikrofoneja vuodelta 2010.
Telefunken oli saksalainen radio- ja televisiotekniikkaan erikoistunut yritys, jonka perustivat vuonna 1903 yhdessä Siemens & Halske ja AEG. 1940-luvun alussa Siemens luopui yhteisyrityksen omistuksesta, ja Telefunkenista tuli AEG:n tytäryhtiö. Vuonna 1979 Telefunken yhdistyi AEG:n kanssa yhtiöksi nimeltä AEG-Telefunken, joka toimi 1980-luvun puoleenväliin asti, viimeksi ranskalaisen valtionyhtiön Thomson-Brandtin omistuksessa. Nykyisin Telefunkenin perinnettä jatkavat ammattiäänentoistoon keskittyvä Telefunken Elektroakustik ja turvatekniikkayritys Telefunken Security Systems, minkä lisäksi Telefunken-nimi on lisensioitavissa muidenkin elektroniikkatuotteiden tuotemerkiksi Telefunken Licences GmbH:n kautta.
Historiaa

Telefunken syntyi Saksan viimeisen keisarin Vilhelm II:n aloitteesta vuonna 1903 yhteisyrityksenä, jonka omistivat armeijalle langatonta lennätintekniikkaa kehittänyt Siemens & Halske ja samaa tekniikkaa laivastolle kehittänyt AEG. Fuusion ansiosta yritykset pääsivät keskinäisen kilpailun sijasta hyödyntämään molempien patentteja.
Lennätintekniikasta Telefunken laajeni nopeasti muuhunkin radiotekniikkaan. Se valmisti sekä radion lähetystoiminnassa tarvittavia laitteita että radiovastaanottimia. Yritys varusti 1900-luvun alkupuolella monien maiden radiolähetysverkot lähettimineen, studiolaitteineen ja mikrofoneineen. Suomessa muun muassa Lahden vanha radioasema (1928–1935) oli varustettu Telefunkenin tekniikalla. Suomen ularadiolähetykset alkoivat 1951 Helsingin olympiastadionin mastosta Telefunkenin 250 W:n lähettimellä. Varsinaisent tuotannollisen verkon laajentaminen jatkui RCAn laitteilla.
Yritys valmisti myös radioputkia ja muita laitteissa tarvittavia komponentteja ja oli emoyhtiönsä AEG:n rinnalla keskeisesti mukana nauhurin eli magnetofonin kehittämisessä, mikä mahdollisti etukäteen äänitetyt radiolähetykset ja mullisti äänilevytuotannon. Suomen Yleisradio oli yksi ensimmäisiä Telefunkenin magnetofoneja hankkineita radioyhtiöitä 1930-luvun lopulla, koska niitä oli tarkoitus käyttää talvisodan takia peruuntuneissa Helsingin kesäolympialaisissa 1940.
Vuodesta 1932 Telefunken tunnettiin myös levy-yhtiönä sen ostettua saksalaisen Ultraphonin. Vuonna 1950 Telefunken ja Decca Records yhdistivät Saksassa äänilevytoimintonsa yhtiöksi nimeltä Telefunken-Decca Schallplatten GmbH, jonka perua on yhä levymerkkinä toimiva Teldec.
Telefunken kehitti ja valmisti radiotekniikkaan perustuvia tietoliikennelaitteita myös muassa eri maiden postilaitoksille, poliisille, lehtitaloille ja liikenneyhtiöille rautateistä lentoliikenteeseen. Yritys sovelsi radiotekniikkaa myös tutkien kehittämiseen.
Kuluttajille Telefunken valmisti radiovastaanottimia, nauhureita, levysoittimia ja muita äänentoistolaitteita sekä televisioita. Radiot ja vahvistimet olivat 1960-luvulle asti putkitekniikkaan perustuvia, kunnes Telefunkenin Bajazzo-transistoriradioista tuli nopeasti matkaradioiden laadukkaimpiin kuuluvia. Telefunken toi ensimmäisenä markkinoille PAL-värijärjestelmällä toimivan väritelevision. Suomen markkinoille tv-vastaanottimia Telefunken-merkillä teki myös Oy Lohja Ab vuodesta 1975 alkaen oman Finlux-merkkinsä rinnalla.
Vuonna 1983 konkurssin partaalla ollut AEG myi tappiollisen Telefunkenin ranskalaiselle valtionyhtiölle Thomson-Brandtille. Tuolloin Telefunkenilla oli noin 3 500 työntekijää Braunschweigissa, Hannoverissa ja Cellessä. Myöhemmin Telefunken myytiin yhdysvaltalaiselle Tech Sym -yhtiölle ja Telefunken-televisiomerkki turkkilaiselle Profilo Telralle, joka oli tuolloin Euroopan suurin televisiovalmistaja. Vuonna 2009 Telefunken USA -yhtiön nimeksi muutettiin Telefunken Elektroakustik, ja se jatkaa muun muassa radioputkien ja mikrofonien tuotantoa.
Aiheesta muualla

Kuvia tai muita tiedostoja aiheesta Telefunken Wikimedia Commonsissa
Telefunken Licences GmbH:n verkkosivusto (saksaksi) (englanniksi)
Teen Titans (videopeli)

| Teen Titans |
| --- | --- |

Kehittäjä:  Artificial Mind & Movement
Julkaisija:  THQ
Jakelija:  Warner Bros. Interactive Entertainment
Suunnittelija:  Flint Dille John Zuur Platten
Julkaistu:  PlayStation 2NA 24. toukokuuta 2006AUS 9. marraskuuta 2006EU 10. marraskuuta 2006 Nintendo GameCubeNA 24. toukokuuta 2006 XboxEU 10. marraskuuta 2006NA 13. marraskuuta 2006
Lajityyppi:  toimintapeli
Pelimuoto:  yksinpeli, moninpeli
Alusta:  Nintendo GameCube, PlayStation 2, Xbox
Lisää peliartikkeleitaVideopelien teemasivulla
Infobox OK : 
Teen Titans on Artificial Mind & Movementin kehittämä ja THQ:n julkaisema toimintapeli. Peli julkaistiin vuonna 2006 Nintendo GameCubelle, PlayStation 2:lle ja Xboxille.
Peli perustuu DC Comicsin sarjakuvaryhmään Teinititaaneihin ja televisiosarjaan Teen Titans. Pelissä on Flint Dillen ja John Zuur Platten käsikirjoittama tarina.
Tarina

Teinititaanit pelaavat videopeliä, mutta joutuvat pelin sisälle pelatessaan sitä. Peliä ohjaa tuntematon pahis ja Teinititaanien on edettävä tasojen läpi etsiessään viimeistä pomovastusta.
Pelaaminen

Tarinatilassa pelaaja ohjaa viittä sankaria taistelussa kenttien läpi. Tarinatilaa voi pelata yksin tai enintään kolmen muun pelaajan kanssa yhteistyöpelissä. Yksinpelissä pelaaja ohjaa yhtä hahmoa kerralla ja tekoäly muuta ryhmää ja pelaaja voi vaihtaa ohjattavaa hahmoa milloin vain.
Pelissä on käytössä viisi Teinititaania: Robin, Kyborgi, Raven, Tähtituli ja Petopoika. Tämän myötä pelaaja voi myös vaihtaa hahmoa haluamallaan hetkellä. Jokaisella hahmolla on omat erityisliikkeet ja supervoimat. Lisäksi jokaisen suoritetun tason jälkeen hahmon taitotaso kasvaa. Lisäksi pelissä on mahdollisuus pelata myös rikollisilla ja muilla lukittavilla hahmoilla, mikäli löytää tarinamoodissa piilotettuja esineitä.
Vastaanotto

Peli on saanut GameSpotin arvostelussa arvosanaksi 6.6/10. Peli sai kritiikkiä hitaasta kuvataajuudesta sekä lajityypille ominaisesta itseään toistavuudesta. Kehuja peli sai budjettipeliksi nähden suuresta määrästä sisältöä.
Peli on saanut IGN:n arvostelussa arvosanaksi 6/10.
Äänirooleissa

| 0 | 1 | 2 |
| --- | --- | --- |
|  Scott Menville  | … |  Robin   |
|  Khary Payton  | … |  Kyborgi   |
|  Tara Strong  | … |  Raven   |
|  Greg Cipes  | … |  Petopoika   |
|  Hynden Walch  | … |  Tähtituli   |
|  Ron Perlman  | … |  Slade   |
|  Lauren Tom  | … |  Jinx, Gizmo   |
|  Kevin Michael Richardson  | … |  Mammoth, Trigon   |
|  Dee Bradley Baker  | … |  Cinderblock   |
|  Tom Kenny  | … |  Mumbo   |
|  Jim Cummings  | … |  Master of Games, Wildebeest   |
|  Mike Erwin  | … |  Speedy   |
|  Ashley Johnson  | … |  Terra   |
|  Bumper Robinson  | … |  Hotspot   |
|  T’Keyah Crystal Keymáh  | … |  Bumble Bee   |
|  Greg Ellis  | … |  Mad Mod   |
|  Rodger Bumpass  | … |  Dr. Light   |
|  Will Friedle  | … |  Control Freak   |
Aiheesta muualla

Teen Titans MobyGamesissa (englanniksi)
Teinititaanit
| --- | --- |
Luojat:   Bob Haney  Bruno Premiani 
Perustajajäsenet:   Robin  Poika Salama  Vesipoika  Ihmetyttö  Speedy 
Viholliset:   André LeBlanc  Blackfire  Brain  Brother Blood  Brotherhood of Evil  Cheshire  Dark Nemesis  Deathstroke  Ding Dong Daddy  Disruptor  Doctor Light  Dreadbolt  Fearsome Five  Kellokuningas  Kenraali Immortus  Kenraali Zahl  Gizmo  Hangmen  H. I. V. E.  Holocaust  Houngan  Jericho  Jinx  Madame Rouge  Mad Mod  Mammoth  Monsieur Mallah  Phobia  Plasmus  Psimon  Puppeteer  Shimmer  Superboy-Prime  Terror Titans  Trident  Trigon  Warp  Wildebeest 
TV-sarjat:   Teen Titans 
Elokuvat:   Teen Titans: Trouble in Tokyo 
Videopelit:   Teen Titans  Teen Titans 2
Bill Aston

| Bill Aston> Henkilötiedot |
| --- | --- |
Kansalaisuus:   Yhdistynyt kuningaskunta
Formula 1 -ura
Aktiivivuodet:  1952
Talli(t):  Aston Butterworth
Kilpailuja:  3 (1 startti)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Britannian Grand Prix 1952
Viimeinen kilpailu:  Italian Grand Prix 1952
William ”Bill” Aston (29. maaliskuuta 1900 Hopton, Staffordshire – 4. maaliskuuta 1974 Lingfield, Surrey) oli brittiläinen Formula 1 -kuljettaja, joka osallistui kolmeen kilpailuun omassa Aston Butterworth -tallissaan. Hän pääsi starttaamaan vain yhteen kilpailuun, joka oli Saksan Grand Prix 1952. Hän keskeytti kilpailun toisella kierroksella.
Formula 1 -sarjan lisäksi Aston ajoi myös Formula 3 -sarjassa ja moottoripyörillä, toimi koelentäjänä sekä viljeli hedelmiä. Hän teki myös uuden nopeusennätyksen 500–kuutioisella virtaviivaisella autolla Montlhérylla vuonna 1951.
Belotti

Belotti on muun muassa seuraavien henkilöiden sukunimi:
Andrea Belotti (s.1993), italialainen jalkapalloilija
Lino Bortolo Belotti (1930 – 2018), italialainen roomalaiskatolinen piispa
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tehvandi spordikeskus

| Tehvandi spordikeskus |
| --- | --- |

Stadionin tiedot
Sijainti:   Otepää, Viro
Koordinaatit:  58°03′04.8″N, 26°30′11.3″E
Korkeus merenpinnasta:  150 m
Remontoitu:  2014
Kotiseura:  Otepää Spordiklubi
Ampumapaikkoja:  30 kpl (Kurvinen)
Katsojakapasiteetti
Katsomo:  5 000
Maasto:  5 000
Ladut
Latuja:  5 km (kilpalatuja)
Korkein kohta:  183 m
Matalin kohta:  123 m
Kilpailuja
Maailmancup:  Maastohiihto: 2011, 2012, 2015, 2017, 2019 Ampumahiihto: 2022
MM-kilpailut:  Kesäampumahiihto: 2007, 2016
Tehvandi spordikeskus on Otepään kunnassa, Otepään läheisyydessä, Virossa sijaitseva urheilukeskus. Urheilukeskus käsittää mm. jalkapallostadionin, mäkihyppymäen sekä maasto- ja ampumahiihtokeskuksen. Jalkapallostadionin yhteydessä sijaitsee lisäksi Otepään talviurheilumuseo.
Tehvandi staadion

Tehvandi staadion on Tehvandin jalkapallo- ja yleisurheilustadion. Sen nurmikenttä on 100x64 metrinen luonnonnurmikenttä. Sillä on UEFA:n II:n luokan lisenssi.
K90 hyppyrimäki

Tehvandissa sijaitsee myös K90 hyppyrimäki, joka on avattu vuonna 2008.
Maasto- ja ampumahiihtokeskus

Tehvandissa on kilpalatuja viiteen kilometriin asti. Ne on pääosin myös asfaltoitu. Lisäksi hiihtokeskuksessa on 30-paikkainen Kurvisen tauluin varustettu ampumarata ampumahiihtotapahtumia varten. Tehvandissa on järjestetty maastohiihdon maailmancupin osakilpailuja liki vuosittain. Ampumahiihdon puolella Tehvandi on isännöinyt IBU-Cupin kilpailuja Euroopan-mestaruuskilpailuja sekä kesäampumahiihdon MM-kilpailuja. Otepäälle on myönnetty sen ensimmäiset maailmancupin kilpailut ampumahiihdossa kaudelle 2021–2022.
Muut urheilumahdollisuudet

Tehvandin urheilukeskuksessa on myös 5,7 kilometriä pitkä pyöräilyreitti sekä 5 kilometriä pitkä juoksu- ja sauvakävelyreitti. 89 kilometriä pitkä Tartu Rattamaratonin reitti alkaa kesäisin Tehvandista. Talvisin maratonin reitti on 63 kilometriä pitkä ja on hiihdettävissä. Tehvandin urheilumahdollisuuksiin kuuluu myös kuntosali.
Tehvandi staadion
Käännös suomeksi
Atom Egoyan

Atom Egoyan
Atom Egoyan OC (s. 19. heinäkuuta 1960 Kairo) on elokuvaohjaaja. Hän syntyi Egyptin  armenialaisista vanhemmista Kairossa, Egyptissä, mutta on asunut Kanadassa vuodesta 1963. Armenialaista kulttuuritaustaansa Egoyan on esitellyt erityisesti elokuvissa Ararat ja Calendar.
Egoyanin töiden joukossa ovat elokuvat Exotica (1994), Suloinen ikuisuus (1997), Matka pahuuteen (1999), Ararat (2002) ja Alaston totuus (2005). Laajaa kansainvälistä arvostusta nauttivasta ohjaajasta tehtiin Order of Canadan upseeri vuonna 1999.
Suloinen ikuisuus toi Egoyanille kaksi Oscar-ehdokkuutta vuonna 1998. Cannesissa hän on ollut ehdokkaana Kultaisen palmun saajaksi vuosina 1994, 1997, 1999 ja 2005; Grand Prix hänelle myönnettiinkin vuonna 1997. Kanadassa hän on voittanut myös useita Genie-palkintoja.
Elämä ja ura

Egoyanin vanhemmat Shushan ja Joseph Yeghoyan olivat taiteilijoita ja pitivät huonekaluliikettä Kairossa. Poika sai nimensä Egyptin ensimmäisen ydinreaktorin kunniaksi. Vuonna 1962 perhe muutti Egyptistä Kanadaan, Brittiläisen Kolumbian provinssin Victoriaan.
Teini-iässä Egoyan kirjoitteli näytelmiä, esikuvinaan Samuel Beckett ja Harold Pinter. 14-vuotiaana hän näki Ingmar Bergmanin elokuvan Persona – naisen naamio, mitä hän pitää suurena vaikuttimena ammatinvalintaansa.
Egoyan valmistui Toronton yliopiston Trinity Collegesta, jossa sai muiden opintojen ohella tuntumaa armenian kieleen ja kulttuuritaustaansa kanadanarmenialaisen anglikaanipapin Harold Nahabedianin kautta.
Egoyanin esikoiselokuva Next of Kin sai ensi-iltansa Mannheim-Heidelbergin kansainvälisillä elokuvajuhlilla ja voitti yhden pääpalkinnoista. Seuraava elokuva Exotica (1994) herätti myös kiinnostusta, mutta Egoyanin ensimmäinen muiden kirjoittamaan tarinaan perustuva elokuva Suloinen ikuisuus oli varsinainen läpimurto. Vuoden 2002 elokuva Ararat oli Henri Verneuil’n elokuvan Mayrig (1991) jälkeen toinen yritys kuvata elokuvan keinoin vuoden 1915 Armenian kansanmurhaa.
Vuonna 2005 Atom Egoyan alkoi opettaa kesäisin European Graduate Schoolin (EGS) media- ja viestintätiedekunnassa Sveitsin Saas-Feessä. Hän on opettanut myös Toronton yliopistossa.
Egoyan asuu Torontossa näyttelijävaimonsa Arsinée Khanjianin kanssa, joka on näytellyt monissa miehensä elokuvista.
Pitkät elokuvat

1984 : Next of Kin
1987 : Perhe joka hajosi
1989 : Speaking Parts
1991 : Arviomies
1993 : Calendar
1994 : Exotica
1997 : Suloinen ikuisuus
1999 : Matka pahuuteen
2002 : Ararat
2005 : Alaston totuus
2008 : Adoration
2009 : Chloé
2013 : Devil's Knot
Kirjallisuutta

Bagh, Peter von: ”On laitettava itsensä likoon”, Atom Egoyanin haastattelu, Filmihullu 4/2011.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Atom Egoyan
Käännös suomeksi
Tetratriakontaani

Tetratriakontaanin rakenne
Tetratriakontaani eli n-tetratriakontaani (C34H70) on 34-hiilinen suoraketjuinen  alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää ainetta. Tetratriakontaanin rakennekaava on CH3(CH2)32CH3, moolimassa 478,934 g/mol, sulamispiste 73 °C, kiehumispiste 483 °C  ja CAS-numero 14167-59-0.
Yhdistettä esiintyy kasveissa sekä semiokemikaalina eliöiden viestinnässä.
| C33 | C34 | C35 |
| --- | --- | --- |
| Tritriakontaani | Tetratriakontaani | Pentatriakontaani |
Aiheesta muualla

PubChem: Tetratriacontane (englanniksi)
ChemBlink: N-Tetratriacontane (englanniksi)
Royal Society of Chemistry, ChemSpider: Tetratriacontane (englanniksi)
Dr. Duke's Phytochemical and Ethnobotanical Databases: Tetratriacontane (englanniksi)
Pherobase: Semiochemical - 34Hy (englanniksi)
Tetratetrakontaani

Tetratetrakontaani eli n-tetratetrakontaani (C44H90) on 44-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää. Tetratetrakontaanin rakennekaava on CH3(CH2)42CH3, moolimassa 619,204 g/mol, sulamispiste 86-87 °C, kiehumispiste 547,6 °C, leimahduspiste 448,2 °C, tiheys 0,82 g/cm3 (vesi = 1,0 g/cm3), taitekerroin 1,457 ja CAS-numero 7098-22-8.
| C43 | C44 | C45 |
| --- | --- | --- |
| Tritetrakontaani | Tetratetrakontaani | Pentatetrakontaani |
Aiheesta muualla

PubChem: Tetratetracontane (englanniksi)
ChemBlink: Tetratetracontane (englanniksi)
GuideChem: Tetratetracontane (englanniksi)
Balta kurandae

| Balta kurandae> Tieteellinen luokittelu |
| --- | --- |
Domeeni:  Aitotumaiset Eucarya
Kunta:  Eläinkunta Animalia
Pääjakso:  Niveljalkaiset Arthropoda
Alajakso:  Kuusijalkaiset Hexapoda
Luokka:  Hyönteiset Insecta
Lahko:  Torakat Blattodea
Yläheimo:  Blaberoidea
Heimo:  Ectobiidae
Suku:  Balta
Laji:  kurandae
Kaksiosainen nimi
 Balta kurandae  Hebard, 1943 
  [ Muokkaa Wikidatassa ] [ ohje ]  
Balta kurandae on Balta-sukuun ja Ectobiidae-heimoon kuuluva eläinlaji. Tieteellisen nimen sille antoi ensimmäisenä Morgan Hebard vuonna 1943. Sillä ei ole alalajeja.
Levinneisyysalue

Australia
Kirjallisuutta

Hebard: ​Australian Blattidae of the subfamilies Chorisoneurinae and Ectobiinae (Orthoptera)..  Monogr. Acad. Nat. Sci. Philad. 4:1-129, 1943.
Telegramma (1869)

| Telegrama |
| --- | --- |

Aluksen vaiheet
Rakentaja:  M. Braid, Brooklyn, New York
Laskettu vesille:  1869
Tekniset tiedot
Uppouma:  179 t
Pituus:  32,51 m
Leveys:  6,76 m
Syväys:  1,90 m
Koneteho:  137 ihp
Nopeus:  6 solmua
Miehistöä:  35
Aseistus
Aseistus:  1 × MLR 130 mm 60 naulan -tykki
Telegramma oli Espanjan laivaston vuonna 1869 valmistunut puurunkoinen Activo-luokan tykkivene.
Valmistus

Alus tilattiin M. Braidilta Brooklynistä New Yorkista, missä se valmistettiin 1869. Aluksen valmistuskustannukset olivat 242 500 pesetaa ($48 500)
Palvelus

Alus poistettiin laivaston alusluettelosta vuonna 1894. Espanjan-Yhdysvaltain sodan alkaessa alus oli huonossa kunnossa ja se romutettiin 1898.
The Bodyguard (albumi)

| The Bodyguard Eri esittäjiä/Whitney Houston |
| --- | --- | --- |

Soundtrack-albumin tiedot
 Julkaistu: 17. marraskuuta 1992
 Formaatti: CD
 Tuottaja(t): Babyface
 Tyylilaji: Pop
 Levy-yhtiö: Arista
Whitney Houstonin muut julkaisut
| I'm Your Baby Tonight 1990 | The Bodyguard 1992 | Waiting to Exhale OST 1995 |
The Bodyguard on samannimistä elokuvaa varten levytetty soundtrack-albumi, joka julkaistiin 17. marraskuuta 1992. Sitä pidetään yleisesti Whitney Houstonin albumina, sillä suurin osa sen kappaleista ovat hänen esittämiään. Houston myös toimi albumin toisena tuottajana Clive Davisin kanssa.
Soundtrack voitti Grammy-palkinnon vuoden albumin kategoriassa, ja se myi maailmanlaajuisesti yli 45 miljoonaa kappaletta. Se on maailman myydyin soundtrack, sekä myös maailman myydyin naisartistin albumi. [lähde? ]
Suomessa albumia myytiin yli 56 000 kappaletta.
Hitit

Albumi tunnetaan parhaiten Whitney Houstonin esittämästä kappaleesta ”I Will Always Love You”, joka on uudelleentulkinta Dolly Partonin kappaleesta. Kappale vietti 14 viikkoa Yhdysvaltain singlelistan ensimmäisellä sijalla. Muita hittejä olivat ”I Have Nothing”, ”I'm Every Woman”, ”Run To You” ja ”Queen of the Night”, kaikki Houstonin esittämiä.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Esittäjä(t) | Kesto |  |  |  |  |  |
| 1. | I Will Always Love You | Dolly Parton | Whitney Houston | 4.31 |  |  |  |  |  |
| 2. | I Have Nothing | David Foster, Linda Thompson | Whitney Houston | 4.48 |  |  |  |  |  |
| 3. | I'm Every Woman | Nickolas Ashford, Valerie Simpson | Whitney Houston | 4.45 |  |  |  |  |  |
| 4. | Run to You | Allan Rich, Jud Friedman | Whitney Houston | 4.22 |  |  |  |  |  |
| 5. | Queen of the Night | Whitney Houston, L.A. Reid, Kenneth "Babyface" Edmonds, Daryl Simmons | Whitney Houston | 3.08 |  |  |  |  |  |
| 6. | Jesus Loves Me | BeBe Winans, Cedric Caldwell | Whitney Houston | 5.11 |  |  |  |  |  |
| 7. | Even If My Heart Would Break | Franne Golde, Adrian Gurvitz | Kenny G ja Aaron Neville | 4.58 |  |  |  |  |  |
| 8. | Someday (I'm Coming Back) | Lisa Stansfield, Andy Morris, Ian Devaney | Lisa Stansfield | 4.57 |  |  |  |  |  |
| 9. | It's Gonna Be a Lovely Day | Bill Withers, Skip Scarborough, Robert Clivilles, David Cole, Tommy Never, Michelle Visage | The S.O.U.L. S.Y.S.T.E.M. | 4.47 |  |  |  |  |  |
| 10. | (What's So Funny 'Bout) Peace, Love, and Understanding | Nick Lowe | Curtis Stigers | 4.04 |  |  |  |  |  |
| 11. | Waiting for You | Kenny G | Kenny G | 4.58 |  |  |  |  |  |
| 12. | Trust in Me | Charlie Midnight, Marc Swersky, Francesca Beghe | Joe Cocker, mukana Sass Jordan | 4.12 |  |  |  |  |  |
| 13. | Theme from The Bodyguard | Alan Silvestri | — | 2.40 |  |  |  |  |  |
|  |  |  |  | 57.44 |  |  |  |  |  |
The Blurred Crusade

| The Blurred Crusade The Church |
| --- | --- | --- |

Studioalbumin tiedot
 Äänitetty : 1981
 Julkaistu: 25. maaliskuuta 1982
 Tuottaja(t): Bob Clearmountain
 Tyylilaji: Vaihtoehtorock, psykedeelinen rock,  uusi aalto, dreampop
 Kesto: 44.48
 Levy-yhtiö: EMI
Thu Churchin muut julkaisut
| Of Skins and Heart 1981 | The Blurred Crusade 1982 | Singsongs 1982 |
Singlet albumilta The Blurred Crusade
 ”Almost With You” Julkaistu: maaliskuuta1982  ”When you Were Mine” Julkaistu: toukokuuta 1982
The Blurred Crusade on The Churchin toinen studioalbumi, joka julkaistiin 25. maaliskuuta 1982.
Kappaleet

Almost With You – 4.14
When You Were Mine – 5.46
Field of Mars – 4.54
An Interlude – 4.33
Secret Corners – 1.49
Just for You – 5.20
A Fire Burns – 4.51
To Be in Your Eyes – 3.50
You Took – 8.03
Don't Look Back – 2.02
Kokoonpano

Steve Kilbey – laulu, basso, koskettimet, slide-kitara
Peter Koppes – kitara, taustalaulu, lyömäsoitin, putkikellot, piano kappaleessa You Took
Marty Willson-Piper – sähkökitara, akustinen kitara, laulu kappaleessa Field of Mars
Richard Ploog – rummut, lyömäsoitin
Tappipunkit

| Tappipunkit |
| --- | --- |
 Acarapis woodi
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Leukakoukulliset Chelicerata
Luokka::  Hämähäkkieläimet Arachnida
Alaluokka::  Punkit  Acari
Lahko::  Prostigmata
Heimo::  Tappipunkit Tarsonemidae  Kramer, 1877
Katso myös
   Tappipunkit Wikispeciesissä   Tappipunkit Commonsissa 
Infobox OKNimi-testi OK: 
Tappipunkit (Tarsonemidae) on hämähäkkieläinten heimo, johon kuuluu yli 500 lajia, jotka on jaettu noin 40 sukuun. Jotkut lajit ovat hyönteisten loisia, jotkut syövät sieniä ja jotkut elävät kasveilla. Heimoon kuuluu monia hyötykasvien tuholaisia.
Tappipunkit ovat erittäin pieniä, joten niitä on tuholaisina vaikea löytää muuten kuin niiden aiheuttamien vikojen perusteella. Ne saavat lehdet käpristymään ja aiheuttavat ruskeita, korkkimaisia muodostelmia.
Lajeja

syklaamipunkki (Tarsonemus pallidus)
mansikkapunkki (Tarsonemus fragariae)
begoniapunkki (Polyphagotarsonemus latus)
Aiheesta muualla

Fauna Europaea: Tarsonemidae (Arkistoitu – Internet Archive) (englanniksi)